Za izvrševanje 61., 67., 74. in 75. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2, 98/14 in 18/21; v nadaljnjem besedilu: ZZRZI) minister, pristojen za invalidsko varstvo, izdaja

**NAVODILO**

**o državnih pomočeh zaradi zaposlovanja invalidov**

1. člen

(vsebina)

(1) To navodilo določa pogoje in pravice porabe državnih pomoči zaradi zaposlovanja invalidnih oseb in v skladu z Uredbo komisije (EU) 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187 z dne 26.6.2014), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L 167 z dne 30.6.2023; v nadaljnjem besedilu: Uredba 651/2014/EU). 67. člen ZZRZI določa vire sredstev, ki jih lahko pridobijo delodajalci kot državno pomoč zaradi zaposlenih invalidov.

(2) Od 1. 1. 2024 dalje morajo dajalci pomoči upoštevati Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU).

(3) Delodajalci lahko poleg pomoči iz prejšnjega odstavka dobijo tudi pomoč po pravilu de minimis za projekte oziroma razpise, vezane na druge vzpodbude na področju zaposlovanja invalidov in ohranjanja delovnih mest za invalide ter druge razvojne vzpodbude.

1. člen

(invalid)

V Republiki Sloveniji je definicija o tem, kdo se šteje kot invalid v kvotnem sistemu zaposlovanja invalidov in zaradi katerega lahko delodajalec prejme pomoč zaradi zaposlovanja invalidov, opredeljena v Navodilu za izpolnjevanje obrazca prijave v zavarovanje za invalide (Uradni list RS, št. 10/05, 43/05 in 53/12).

1. [člen](https://www.uradni-list.si/glasilo-uradni-list-rs/vsebina/2022-01-3686/odlok-o-financni-pomoci-zaradi-izpada-krme-leta-2022/" \l "(pomen%C2%A0izrazov))

[(upravičenci)](https://www.uradni-list.si/glasilo-uradni-list-rs/vsebina/2022-01-3686/odlok-o-financni-pomoci-zaradi-izpada-krme-leta-2022/" \l "(pomen%C2%A0izrazov))

Upravičenci do pomoči so delodajalci, ki zaradi zaposlenih invalidov pridobijo sredstva iz naslova oprostitev in ugodnosti pri plačevanju prispevkov, nagrade za preseganje kvote in subvencioniranje plač invalidom zaradi doseganja nižjih delovnih rezultatov iz 61., 67., 74. in 75. člena ZZRZI.

1. člen

(področje uporabe)

(1) Do pomoči niso upravičena podjetja:

1. ki so dejavna v primarni proizvodnji ribiških proizvodov in proizvodov iz akvakulture, kot je opredeljena v točki (a) in (b) 5. člena Uredbe (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) št. 1224/2009 ter razveljavitvi Uredbe Sveta (ES) št. 104/2000 (UL L št. 354 z dne 28. 12. 2013, str. 1),
2. ki so dejavna v predelavi in trženju ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
3. ki so dejavna v primarni proizvodnji kmetijskih proizvodov iz seznama v Prilogi I k Pogodbi o delovanju Evropske unije,
4. ki so dejavna v dejavnosti predelave kmetijskih proizvodov iz seznama v Prilogi I k Pogodbi o delovanju Evropske unije v naslednjih primerih:

* če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
* če je pomoč pogojena s tem, da se delno ali v celoti prenese na primarne proizvajalce.

(2) Pomoč ne sme biti dodeljena za dejavnosti, povezane z izvozom v tretje države ali države članice, kot je pomoč, neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

(3) Pomoč ne sme biti dodeljena pod pogojem, da se domačim proizvodom in storitvam pri uporabi daje prednost pred uvoženimi.

1. člen

(finančne določbe v skladu z Uredbo 2023/2831/EU)

(1) Skupni znesek vseh pomoči v skladu z Uredbo 2023/2831/EU, ki se odobri in izplača upravičencu ali enotnemu podjetju upravičenca, ne sme presegati 300.000,00 eurov v katerem koli zadnjem triletnem obdobju.

(2) Poleg pomoči se v zvezi z istimi upravičenimi stroški ne sme dodeliti še državna pomoč, če bi se zaradi seštevanja teh pomoči presegla največja dovoljena intenzivnost ali znesek pomoči.

(3) Pomoč, dodeljena v skladu z Uredbo 2023/2831/EU, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9) in Uredbo Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (UL L št. 190 z dne 28. 6. 2014, str. 45) do zgornje meje iz prvega odstavka tega člena.

(4) V primeru združitev ali pripojitev podjetij se vsa prejšnja pomoč de minimis, dodeljena kateremu koli od udeleženih podjetij, upošteva pri ugotavljanju, ali nova pomoč de minimis za novo ali prevzemno podjetje presega zgornjo mejo pomoči de minimis.

(5) Če se podjetje razdeli na dve ali več ločenih podjetij, se pomoč de minimis, dodeljena pred razdelitvijo, dodeli podjetju, ki jo je koristilo, in to je načeloma podjetje, ki prevzame dejavnosti, za katere se je pomoč de minimis uporabila. Če taka dodelitev ni mogoča, se pomoč de minimis dodeli sorazmerno na podlagi knjigovodske vrednosti lastniškega kapitala novih podjetij na dejanski dan razdelitve.

1. člen

(preveritev pred odobritvijo pomoči in poročanje)

(1) Ministrstvo, pristojno za invalidsko varstvo (v nadaljnjem besedilu: ministrstvo) pred dodelitvijo pomoči preveri višino že dodeljene pomoči de minimis za posameznega upravičenca v evidencah pomoči de minimis, ki ga vodi ministrstvo, pristojno za finance.

(2) Za upravičence, ki se štejejo kot enotno podjetje, se preveritev iz prejšnjega odstavka opravi za vse subjekte, ki se z vlagateljem štejejo kot enotno podjetje.

1. člen

(obvestilo o dodeljeni pomoči de minimis)

Ministrstvo upravičenca obvesti o znesku dodeljene pomoči in da je pomoč dodeljena po pravilu de minimis v skladu s četrtim odstavkom 7. člena Uredbe 2023/2831EU.

1. člen

(hramba dokumentacije)

Ministrstvo vodi in hrani evidence z informacijami in dokazili o pomoči deset let od dneva dodelitve zadnje pomoči v skladu s temi navodili.

1. **UPORABA UREDBE 651/2014/EU**
2. člen

(dolžnosti in omejitve)

(1) Določbe in omejitve, ki so določene v Uredbi 651/2014/EU, morajo upoštevati vsi delodajalci, ki so prejemniki pomoči zaradi zaposlenih invalidov po ZZRZI.

(2) Prejemnik pomoči je dolžan ob poročanju o porabi pomoči podati izjavo, da zanj ne velja katera od okoliščin, ki bi ga opredeljevala kot podjetje v težavah skladno z definicijo iz 18. točke 2. člena Uredbe 651/2014/EU.

(3) Določbe in omejitve iz prvega odstavka tega člena ne veljajo za samozaposlene invalide, ki so registrirani kot samostojni podjetniki posamezniki (s.p.) in nimajo zaposlenih delavcev.

(4) Prejemnik pomoči ne sme biti dejaven na področju predelave in trženja kmetijskih proizvodov in znesek pomoči ne sme biti določen na podlagi cene ali količine proizvodov, kupljenih od primarnih proizvajalcev ali prejemnika pomoči. Dodelitev pomoči ne sme biti pogojena s tem, da se bo pomoč prenesla na primarne proizvajalce.

(5) Delodajalec ne sme iz poslovnega razloga odpovedati pogodbe o zaposlitvi invalidu in na njegovo delovno mesto zaposliti drugega invalida pred potekom vsaj 12 mesecev, kot to določa zakon, ki ureja delovna razmerja. Praviloma naj bi se z dodeljeno pomočjo povečalo število zaposlenih invalidov ali naj bi se vsaj ohranila njihova delovna mesta.

(6) Delodajalec lahko prejme več državnih pomoči za isti namen ali za različne namene. Vse državne pomoči, ki jih prejme delodajalec, se seštevajo. Višina pomoči, ki jo prejme delodajalec za isti namen, ne sme biti višja od z Uredbo 651/2014/EU oziroma z Uredbo 2023/2831/EU predpisanih omejitev.

(7) Če prejemnik državne pomoči zaradi zaposlenih invalidov zaposlenim delavcem ne bo redno izplačeval plač in/ali prispevkov za socialno varnost, ali da bo postal davčni dolžnik, mu bo dajalec pomoči pomoč prenehal izplačevati.

(8) Zneske pomoči, ki delodajalcu ostanejo neporabljeni na dan 31.12. tekočega leta, so delodajalci dolžni obrestovati najmanj po referenčni obrestni meri, veljavni na ta dan za državne pomoči in objavljeni na spletni strani ministrstva, pristojnega za finance. Na dan 1.1. tekočega leta se za ta znesek poveča višina državnih pomoči na posebnem kontu za vodenje državnih pomoči.

(9) Prejemniki državnih pomoči so dolžni mesečno poročati ministrstvu o prejetih in porabljenih sredstvih po namenu porabe preko portala za poročanje o državnih pomočeh. Poročajo po denarnem toku, med 1. in 20. dnem v mesecu za pretekli mesec.

(10) Ministrstvo o dodeljenih pomočeh poroča ministrstvu, pristojnemu za finance, skladno z Uredbo o posredovanju podatkov in poročanju o dodeljenih državnih pomočeh in pomočeh po pravilu »de minimis« (Uradni list RS, št. 61/04, 22/07 in 50/14).

1. člen

(poraba sredstev)

(1) Državno pomoč, ki jo delodajalci prejmejo zaradi zaposlenih invalidov, lahko porabijo za sofinanciranje plač pri njih zaposlenih invalidov, največ v višini do 75% stroškov plač.

(2) Delodajalci lahko državno pomoč prejmejo tudi za plačilo dodatnih stroškov, ki jih imajo zaradi zaposlovanja invalidnih delavcev. Upravičeni stroški so naslednji:

* stroški prilagoditve prostorov,
* stroški zaposlitve osebja za čas, ki ga porabijo samo za pomoč invalidnim delavcem in za usposabljanje tega osebja za pomoč invalidnim delavcem,
* stroški prilagoditve ali nakupa opreme oziroma pridobitve in validiranja programske opreme, zato, da jo bodo lahko uporabljali invalidni delavci, vključno s prilagojeno in pomožno tehnološko opremo, ki jih je treba dodati stroškom, ki bi jih imel delodajalec, če bi zaposloval delavce, ki niso invalidni delavci.

(3) Intenzivnost pomoči iz prejšnjega odstavka tega člena ne sme presegati 100 % upravičenih stroškov.

(4) Najvišji dovoljen znesek pomoči za zaposlovanje invalidnih delavcev v obliki subvencij plač in za nadomestilo dodatnih stroškov zaradi zaposlovanja invalidnih delavcev iz prvega in drugega odstavka tega člena, ki ga lahko prejme delodajalec, je 10 milijonov EUR letno na podjetje.

1. člen

(vračilo sredstev)

Delodajalci, ki prejetih sredstev ne bodo porabili skladno z nameni iz 10. člena teh navodil, morajo nenamensko porabljena ali neporabljena sredstva skladno z 61. členom ZZRZI v celoti vrniti dajalcu pomoči, to je Javnemu štipendijskemu, razvojnemu, invalidskemu in preživninskemu skladu Republike Slovenije oziroma proračunu Republike Slovenije, obrestovana najmanj po referenčni obrestni meri za državne pomoči.

1. člen

(pridobivanje sredstev preko javnih razpisov)

Delodajalci, ki zaposlujejo invalide, lahko kandidirajo na razpisih tudi za druge državne pomoči po pravilu de minimis, vendar s tako pridobljenimi sredstvi ne smejo presegati dovoljene višine pomoči, določene z uredbo 651/2014/EU.

1. **UPORABA UREDBE 2023/2831/EU**
2. člen

(invalidi samostojni podjetniki)

(1) Za invalide posameznike, ki se registrirajo kot samostojni podjetniki in nimajo zaposlenih delavcev, veljajo pravila o dodeljevanju državnih pomoči po pravilu de minimis, predpisana z Uredbo 2023/2831/EU.

(2) Invalidi posamezniki iz prejšnjega odstavka so dolžni mesečno poročati ministrstvu o prejetih sredstvih preko portala za poročanje o državnih pomočeh. Poročajo po denarnem toku, med 1. in 20. dnem v mesecu za pretekli mesec.

(3) Enotno podjetje pomeni vsa podjetja, ki so med seboj najmanj v enem od naslednjih razmerij:

* podjetje ima večino glasovalnih pravic delničarjev ali družbenikov drugega podjetja,
* podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* podjetje ima pravico izvrševati prevladujoč vpliv na drugo podjetje na podlagi pogodbe, sklenjene s tem podjetjem, ali na podlagi določbe v njegovi družbeni pogodbi ali statutu,
* podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki tega podjetja samo nadzoruje večino glasovalnih pravic delničarjev ali družbenikov tega podjetja.

1. **KONČNA DOLOČBA**
2. člen

(začetek veljavnosti)

To navodilo začne veljati 1. julija 2024 in se objavi na osrednjem spletnem mestu državne uprave.

Št. 449-3/2024-2611-1

Ljubljana, dne 17. maja 2024

Luka Mesec

minister